কত ভুল খবরই না প্রকাশিত হয়েছে মহেন্দ্র সিংহ ধোনির বায়োপিক এম এস ধোনি: দ্য আনটোল্ড স্টোরি নিয়ে। নবাগতা নায়িকা দিশা পাতানি রুপোলি পর্দায় ধোনির স্ত্রী সাক্ষী সিংহ রাওয়াতের ভূমিকায় অভিনয় করবেন, এমনই জল্পনা ছিল। কিন্তু তা ছিল পুরোদস্তুর ভুল। দিশাকে দেখা যাবে অন্য ভূমিকায়। ছবিতে মাহির প্রাক্তন প্রেমিকার ভূমিকায় দেখা যাবে দিশাকে। সাক্ষীকে বিয়ে করলেও ধোনির প্রথম প্রেমিকা ছিলেন প্রিয়ঙ্কা ঝা। এক পথদুর্ঘটনায় মারা যান প্রিয়ঙ্কা। সেই সময়ে ধোনি দেশে ছিলেন না। ভারত এ দলের হয়ে খেলার জন্য জিম্বাবোয়ে-কিনিয়াতে গিয়েছিলেন ধোনি। সেখানে গিয়ে দুরন্ত পারফরম্যান্স করেন ধোনি। তাঁর সেই পারফরম্যান্স নাড়িয়ে দেয় সৌরভ গঙ্গোপাধ্যায় ও রবি শাস্ত্রীকে। দেশে ফেরার পরেই ধোনি জানতে পারেন তাঁর প্রেমিকা ইহলোকের মায়া ত্যাগ করে মেঘের দেশে চলে গিয়েছেন।  
আরও পড়ুন
আজকের সংসারী ধোনির প্রাক্তন প্রেমিকার কথা জানেন? আজ তিনি পৃথিবীতে নেই কিন্তু
প্রাক্তন প্রেমিকার মৃত্যুর খবরে প্রচণ্ড ভেঙে পড়েন ধোনি। সবাই ধরেই নিয়েছিলেন, ক্রিকেট খেলতে আর দেখা যাবে না ধোনিকে। দিশার মৃত্যুর বছরখানেক পরেই অন্য ধোনিকে আবিষ্কার করে গোটা ভারত। নিজেকে সামলে নিয়ে ক্রিকেটবিশ্ব জয় করতে নেমে পড়েন। জাতীয় দলের হয়ে সুযোগ পান। তার পরে ধীরে ধীরে আজকের মহেন্দ্র সিংহ ধোনি হয়ে ওঠেন তিনি। বাস্তবের প্রিয়ঙ্কাই ধোনির বায়োপিকে দিশা।